3. การประกอบธุรกิจของแต่ละสายผลิตภัณฑ์

 3.1 ลักษณะผลิตภัณฑ์และบริการ 

ลักษณะผลิตภัณฑ์หรือบริการของบริษัทฯ และบริษัทย่อย แบ่งออกเป็น 3 ลักษณะ ดังนี้

1. ธุรกิจพัฒนาอสังหาริมทรัพย์เพื่อขาย

2. ธุรกิจพัฒนาอสังหาริมทรัพย์ให้เช่า

3. ธุรกิจสนามกอล์ฟ

3.1.1. ธุรกิจพัฒนาอสังหาริมทรัพย์เพื่อขาย

  พัฒนาโครงการที่พักอาศัยประเภท บ้านเดี่ยว อาคารพาณิชย์ และอาคารชุดพักอาศัยเพื่อขายโดย

  พัฒนาโครงการทั้งในเขตกรุงเทพมหานครและในเขต อำเภอบ้านฉาง จังหวัดระยอง

3.1.2 ธุรกิจพัฒนาอสังหาริมทรัพย์ให้เช่า

  ก. ธุรกิจให้เช่าอาคารสิ่งปลูกสร้างซึ่งดำเนินธุรกิจโดยบริษัท

  บริษัทฯ มีธุรกิจให้เช่าโดยผู้เช่ารายย่อยภายใต้ชื่อ ”โครงการศูนย์การค้า อีสเทอร์น สตาร์
  พลาซ่า” ลักษณะเป็น อาคาร 3 ชั้น พื้นที่ให้เช่าประมาณ 10,450 ตารางเมตร
  ตั้งอยู่ปากทางเข้าโครงการพัฒนาอสังหาริมทรัพย์และสนามกอล์ฟของบริษัทฯ และบริษัทย่อย
  ซึ่งเมื่อวันที่ 23 สิงหาคม 2550 บริษัท
  ได้จดทะเบียนให้เช่าพื้นที่อาคารศูนย์การค้าและพื้นที่จอดรถแก่ บริษัท เอก-ชัย ดิสทริบิวชั่น จำกัด
  เป็นระยะเวลา 25 ปี 5 เดือนมูลค่ารวม 97.26 ล้านบาท เพื่อเปิดเป็นห้างสรรพสินค้า Tesco
  Lotus

  ข. ธุรกิจให้เช่าบ้านเดี่ยว (บางส่วน) และอาคารที่พักอาศัย

  บริษัท ซีสตาร์ พร็อพเพอร์ตี้ส์ จำกัด ซึ่งบริษัทฯถือหุ้นร้อยละ 99.13 ของทุนชำระแล้ว
  ดำเนินธุรกิจให้เช่าอาคารที่พักอาศัยพร้อมเฟอร์นิเจอร์ เช่น อพาร์ทเม้นท์และบ้านเดี่ยว
  (บางส่วน) ภายใต้สภาพแวดล้อมที่ร่มรื่น ตั้งอยู่ในบริเวณเดียวกันกับสนามกอล์ฟ อีสเทอร์น สตาร์
  คันทรี คลับ แอนด์ รีสอร์ท ประกอบด้วยบ้านเดี่ยว 66 หลัง (บางส่วนขายและบางส่วนให้เช่า)
  และอพาร์ทเม้นท์ 8 อาคารจำนวน 84 ยูนิตมีกลุ่มลูกค้าเป้าหมายคือนักธุรกิจ ผู้บริหารระดับสูง
  เจ้าของกิจการและชาวต่างประเทศ

3.1.3 ธุรกิจสนามกอล์ฟ

  สนามกอล์ฟอีสเทอร์น สตาร์ คันทรี่คลับ แอนด์ รีสอร์ท เป็นสนามกอล์ฟระดับมาตรฐานสากล
  ขนาด 18 หลุมออกแบบโดย Robert Trents Jones , Jr ตั้งอยู่ที่อำเภอบ้านฉาง
  จังหวัดระยอง บนพื้นที่กว่า 400 ไร่ อยู่ห่างจากกรุงเทพมหานคร เพียง 160 กิโลเมตรเศษ
  เป็นสถานที่ที่เหมาะแก่การออกกำลังกายและการพักผ่อน นอกจากนี้ยังมีอาคารสโมสร ทะเลเทียม
  สระว่ายน้ำ สนามเทนนิส ห้องซาวน่า ห้องฟิตเนส
  และห้องประชุมพร้อมอุปกรณ์สำหรับการจัดประชุมและสัมมนา ดำเนินธุรกิจโดยบริษัท อีสเทอร์น
  สตาร์ รีสอร์ท จำกัด ซึ่งบริษัทฯ ถือหุ้นร้อยละ 81.30 ของทุนจดทะเบียนชำระแล้ว

โครงการของบริษัทฯ และบริษัทย่อยที่ดำเนินการอยู่ ณ 31 ธันวาคม 2550 มีรายละเอียดดังต่อไปนี้

1) โครงการเพื่อขาย

[TABLE]

2) โครงการเพื่อเช่า

[TABLE]

3.2 การตลาดและภาวะการแข่งขัน

ก) การตลาดและภาวะการแข่งขันโครงการพัฒนาเพื่อขายและเพื่อเช่า

ปี 2550 ธุรกิจอสังหาริมทรัพย์ยังคงในภาวะทรงตัวจากปี 2549 สาเหตุหลักมาจากวิกฤตการณ์

ราคาน้ำมันที่สูงขึ้นอย่างต่อเนื่องและภาวะการเมืองที่ยังคงไม่แน่นอน รวมถึงได้รับผลกระทบ
จากการชะลอตัวจากภาวะเศรษฐกิจของสหรัฐอเมริกา ส่งผลต่อความเชื่อมั่นของผู้บริโภค
รวมทั้งกำลังซื้อของผู้บริโภคทำให้เกิดการชะลอการตัดสินใจซื้อที่อยู่อาศัยในด้าน
ผู้ประกอบการโดยส่วนใหญ่มีการปรับตัวโดยการชะลอการลงทุน และหันไปพัฒนาที่

อยู่อาศัยที่มีขนาดเล็กและมีราคาต่ำลงมากขึ้น เพื่อให้สอดคล้องกับกำลังซื้อของผู้บริโภค

คาดว่าในปี 2551 จะมีการแข่งขันเพิ่มสูงขึ้นและยังคงมีความเสี่ยงจากความไม่แน่นอนทาง
เศรษฐกิจและ การเมือง ดังนั้นผู้ประกอบการจะต้องปรับตัวให้เข้ากับภาวะตลาดตลอดเวลา

กลยุทธ์ทางการตลาด

1. บริษัทฯ ตระหนักถึงความสำคัญของการวิจัยและการใช้ข้อมูลจากการสำรวจตลาด

เพื่อวิเคราะห์เป็นแนวทางในการพัฒนาโครงการให้มีคุณภาพและสามารถตอบสนองความ
ต้องการของลูกค้าเพื่อสามารถกำหนดกลุ่มลูกค้าเป้าหมายของโครงการได้อย่างชัดเจน
ตลอดจนกำหนดราคาขายให้เหมาะสมกับกำลังซื้อของกลุ่มลูกค้าเป้าหมายแต่ละโครงการหรือ
ในบางโครงการของบริษัทฯ ในอนาคตหากที่ทำเลของโครงการค่อนข้างได้เปรียบกว่าของ
บริษัทคู่แข่งขันในระดับสินค้าเดียวกันบริษัทฯจะตั้งราคาโดยคำนึงถึงประโยชน์การใช้สอย
บ้านและสิ่งอำนวยความสะดวกต่างๆในโครงการ

2. สำหรับโครงการของบริษัทฯและบริษัทย่อยที่อำเภอบ้านฉาง จังหวัดระยอง กลุ่มลูกค้าเป้าหมาย

ของบริษัทคือกลุ่มโรงงานอุตสาหกรรมที่จะมาตั้งโรงงานในเขตชายฝั่งทะเลตะวันออก

โดยเฉพาะ บริเวณนิคมอุตสาหกรรมมาบตาพุด และนิคมอุตสาหกรรมใกล้เคียงอื่น เช่น นิคม

อุตสาหกรรมปลวกแดงโดยบริษัทฯ มีโครงการที่สามารถ ตอบสนองความต้องการที่พักอาศัยที่

มีคุณภาพให้แก่พนักงานทุกระดับ ตั้งแต่พนักงานระดับล่างไปจนถึงเจ้าหน้าที่บริหารระดับสูง

วิธีการ Direct Marketing จะทำให้บริษัทฯ เข้าถึงกลุ่มลูกค้าได้มากขึ้น

3.  บริษัทฯมีโครงการที่จะใช้อาคารของบริษัทฯเลขที่ 65/14-15 หมู่ 3 ถนนสุขุมวิท
    ตำบลบ้านฉาง อำเภอบ้านฉาง จังหวัดระยอง เป็นสำนักงานขาย
    และเป็นศูนย์กลางข้อมูลโครงการต่างๆของบริษัทฯทั้งในเขตอำเภอบ้านฉาง และ
    ในกรุงเทพมหานคร ให้กับลูกค้าที่สนใจ

4. โครงการของบริษัทฯ เน้นคุณภาพที่เหมาะสมกับราคาโดยเริ่มตั้งแต่การออกแบบที่เน้นให้

มีเนื้อที่ ประโยชน์ใช้สอยให้เกิดประสิทธิภาพมากที่สุด ตั้งอยู่ในบริเวณที่มีสภาพแวดล้อมที่

เป็นธรรมชาติและมีการรักษาความปลอดภัยที่ดี การคัดเลือกผู้รับเหมาก่อสร้างที่มีฝีมือ มี

ประสบการณ์และมีชื่อเสียงเป็นที่ไว้วางใจรวมทั้งการคัดเลือกวัสดุที่มีคุณภาพเหมาะสมกับ

ลักษณะการใช้งานของแต่ละโครงการ

5. ทำเลที่ตั้งโครงการของบริษัทฯ ซึ่งสะดวกแก่การสัญจรไปมาและปลอดภัยต่อกลุ่มลูกค้า

เป้าหมายโดยโครงการในกรุงเทพมหานครในช่วงเริ่มต้นของการพัฒนาจะเน้นที่ตั้งในบริเวณ

  ที่ใกล้กับย่านธุรกิจ เช่น บริเวณถนนนราธิวาสราชนครินทร์ ถนนพระราม 3 และใกล้

  สนามบินสุวรรณภูมิ เช่น บริเวณถนนพัฒนาการ ส่วนโครงการในอำเภอบ้านฉาง จังหวัด

  ระยอง ที่ตั้งโครงการจะยังตั้งอยู่ใกล้นิคมอุตสาหกรรมมาบตาพุด ไม่เกิน 10 กิโลเมตร
  และตั้งอยู่

  ภายใต้สิ่งแวดล้อมที่ดี มีสิ่งอำนวยความสะดวดครบครัน นอกจากนี้ เขตอำเภอบ้านฉางยังถูก

  กำหนดให้ เป็นเขตสำหรับที่พักอาศัยของชุมชน

6. บริษัทฯ มีโครงการหลายประเภทซึ่งสามารถรองรับความต้องการของกลุ่มลูกค้าทุก

ประเภทและทุกระดับรายได้ โดยโครงการในอำเภอบ้านฉาง จังหวัดระยอง มีโครงการบ้าน

เดี่ยวในระดับราคาตั้งแต่ 2.00 – 5.00 ล้านบาท ส่วนโครงการในกรุงเทพมหานคร มีโครงการ

บ้าน เดี่ยวในระดับราคาตั้งแต่ 13.70 ล้านบาทขึ้นไป และโครงการห้องชุดพักอาศัยในระดับ

ราคาตั้งแต่ 2.00 ล้านบาท ขึ้นไป

  7. ความน่าเชื่อถือของผู้บริหารและผู้ถือหุ้นรายใหญ่ของบริษัทฯ ช่วยเสริมความมั่นใจใน

  คุณภาพโครงการ และความมั่นคงของบริษัทฯ ให้กับลูกค้า

8. ความมั่นคง ความมุ่งมั่น ชื่อเสียง และประสบการณ์ของบริษัทฯ ที่จะลงทุนในบริเวณ

พื้นที่ชายฝั่งทะเลตะวันออกส่งผลให้ลูกค้ามีความมั่นใจและเชื่อถือบริษัทฯ รวมทั้งทำให้ลูกค้า

สำหรับโครงการในกรุงเทพมหานครมีความมั่นใจต่อศักยภาพในการพัฒนาโครงการของ

บริษัทฯ เช่นกัน

9. เน้นการให้บริการหลังการขายที่ดีและสะดวกกับลูกค้า โดยบริษัทฯ มีนโยบายทำการ

สำรวจความคิดเห็นของลูกค้าถึงความพอใจในโครงการทุกโครงการของบริษัทฯ

10. บริษัทฯ มีนโยบายที่จะยืดหยุ่นการชำระเงินดาวน์และการผ่อนชำระรายเดือนให้กับลูกค้า

ของบริษัทฯ รวมทั้งบริการจัดหาสถาบันการเงินเพื่อให้สินเชื่อระยะยาวที่มีเงื่อนไขเงินดาวน์และ

อัตราดอกเบี้ยที่เหมาะสมให้กับลูกค้า

11. บางโครงการ บริษัทฯ ได้ใช้กลยุทธ์การสร้างบ้านเสร็จก่อนขายโดยการทยอยก่อสร้าง

เพื่อสร้าง ความมั่นใจให้กับลูกค้าและช่วยกระตุ้นให้ลูกค้าตัดสินใจซื้อได้เร็วยิ่งขึ้น

-   แผนการโฆษณาและประชาสัมพันธ์

  1. สำหรับโครงการในกรุงเทพมหานคร เนื่องจากบริษัทฯ เพิ่งเริ่มขยายการพัฒนาโครงการเข้า
  มาใน เขตกรุงเทพมหานคร บริษัทฯ
  จึงต้องทำโฆษณาประชาสัมพันธ์โครงการที่กำลังพัฒนาและการประชาสัมพันธ์ภาพลักษณ์องค์กรที่มีความมุ่งมั่นในการพัฒนาโครงการที่มีคุณภาพในหลายๆ
  สื่อโดยเน้นการโฆษณาประชาสัมพันธ์อย่างสม่ำเสมอตลอดปี ส่วนโครงการในบ้านฉาง บริษัทฯ
  ยังคงส่งพนักงานขายของบริษัทฯ ไปเจาะกลุ่มลูกค้าเป้าหมายโดยตรง
  โดยให้พนักงานขายติดต่อกับแผนกบุคคล ของบริษัทฯ ต่างๆ ในบริเวณพื้นที่ใกล้เคียง
  เพื่อขอจัดซุ้มแนะนำโครงการต่าง ๆ ของบริษัทฯ
  พร้อมทั้งจัดกิจกรรมและมีส่วนร่วมในกิจกรรมในท้องถิ่นอำเภอบ้านฉางตามสมควร

  2. จัดงานแนะนำโครงการ ณ สถานที่ตั้งโครงการ โฆษณาประชาสัมพันธ์ผ่านสื่อและสิ่งพิมพ์ต่างๆ
  โดยโครงการในกรุงเทพมหานครได้มี
  การออกบูธกิจกรรมร่วมกับมหกรรมโครงการอสังหาริมทรัพย์ต่าง ๆ
  ที่จัดให้มีขึ้นในกรุงเทพมหานคร
  สำหรับโครงการในบ้านฉางจะเข้าร่วมกิจกรรมกับห้างสรรพสินค้าในจังหวัดระยองหรือใกล้เคียง
  สถานที่ราชการ หรือโรงพยาบาล เป็นต้น
  เพื่อให้บุคคลที่สนใจโครงการได้รับทราบรายละเอียดข้อมูลโครงการมากขึ้น

3. ส่งแผ่นพับและรายละเอียดโครงการถึงกลุ่มลูกค้าเป้าหมายแต่ละโครงการและให้

พนักงานขายติดตามผล หลังจากที่ลูกค้าได้รับเอกสารจากโครงการแล้ว

4. เชิญลูกค้ากลุ่มเป้าหมายเข้าเยี่ยมชมโครงการ

5.  เข้าพบกับผู้บริหารบริษัทที่ตั้งอยู่หรือจะมาตั้งบริษัทและโรงงานบริเวณพื้นที่ชายฝั่งทะเลตะวันออกในบริเวณนิคมอุตสาหกรรมมาบตาพุด
    นิคมอุตสาหกรรมใกล้เคียงอื่น เช่นนิคมอุตสาหกรรมปลวกแดง
    หรือบริษัทที่มีนโยบายให้สวัสดิการด้านที่พักอาศัยกับพนักงานของบริษัทที่ต้องมาปฏิบัติงานในบริเวณดังกล่าว

  6. โฆษณาประชาสัมพันธ์ตามสื่อต่างๆ เช่น วารสาร ป้ายโฆษณา และออกสปอตโฆษณา เพื่อให้
  เข้าถึงกลุ่มลูกค้าเป้าหมายมากขึ้น

  • การจำหน่ายและช่องทางการจัดจำหน่าย

  สำหรับบางโครงการในกรุงเทพมหานคร บริษัทฯ
  มีนโยบายว่าจ้างบริษัทตัวแทนขายที่มีประสบการณ์ทางการขายทำหน้าที่ขายแทนบริษัทฯ โดยบริษัทฯ
  จ่ายค่าตอบแทนให้กับตัวแทนขายในอัตราที่เหมาะสม ส่วนโครงการในอำเภอบ้านฉาง บริษัทฯ
  มีทีมงานขายของบริษัทฯ
  ซึ่งมีประสบการณ์และสามารถเข้าถึงกลุ่มลูกค้าเป้าหมายได้โดยตรงรวมทั้งติดต่อตัวแทนจำหน่ายภายนอกเป็นครั้งคราว
  โดยพนักงานขายจะประจำอยู่ที่สำนักงานขายแต่ละโครงการ
  ซึ่งจะติดตามกลุ่มลูกค้าเป้าหมายของแต่ละโครงการอย่างใกล้ชิด บริษัทฯ
  ได้กำหนดค่าตอบแทนแก่ทีมงานขายของโครงการเป็นอัตราร้อยละของมูลค่าขาย

-   ลักษณะของลูกค้า

  ลูกค้าของบริษัทฯ มีลักษณะเป็นลูกค้ารายย่อยซึ่งจะแตกต่างตามลักษณะของธุรกิจดังนี้

  ธุรกิจขายบ้านพร้อมที่ดินและขายหน่วยในอาคารชุดพักอาศัย

  บริษัทฯ และบริษัทย่อยประกอบธุรกิจขายบ้านพร้อมที่ดิน ที่ดินเปล่า
  และขายหน่วยในอาคารชุดทั้งเขตกรุงเทพมหานครและอำเภอบ้านฉาง จังหวัดระยอง
  กลุ่มลูกค้าของบริษัทฯ ได้แก่ ผู้บริหารระดับสูง /กลาง มีรายได้ระดับกลางขึ้นไปและ
  ลูกค้าชาวต่างประเทศ เป็นต้น

  ธุรกิจอสังหาริมทรัพย์ให้เช่า

  ดำเนินกิจการโดยบริษัท ซีสตาร์ พร็อพเพอร์ตี้ส์ จำกัด ให้เช่าอาคารที่พักอาศัย / บ้านเดี่ยว
  (บางส่วน) ส่วนใหญ่เป็นผู้บริหารชาวต่างประเทศที่ทำงานอยู่ในนิคมอุตสาหกรรมต่าง ๆ
  ในจังหวัดระยองและชลบุรี รวมถึงนักกอล์ฟชาวต่างประเทศที่เล่นกอล์ฟที่สนามกอล์ฟของบริษัท
  อีสเทอร์น สตาร์ รีสอร์ท จำกัด ซึ่งเป็นบริษัทย่อย

  ธุรกิจสนามกอล์ฟ

  กลุ่มลูกค้าส่วนใหญ่จะเป็นชาวต่างประเทศซึ่งอาศัยแถบพื้นที่จังหวัดระยอง ชลบุรี และพัทยา

-   แนวโน้มอุตสาหกรรมและสภาพการแข่งขัน

  ตลาดที่อยู่อาศัยในเขตกรุงเทพมหานครและปริมณฑล

  ในปี 2551 คาดว่าตลาดที่อยู่อาศัยชะลอตัวต่อเนื่องจากปี 2550 ด้วยปัจจัยลบเรื่องราคาน้ำมัน
  ที่เพิ่มสูงขึ้นอย่างต่อเนื่อง และความผันผวนทางเศรษฐกิจและการเมือง
  ซึ่งปัจจัยดังกล่าวส่งผลให้ผู้บริโภคชะลอการตัดสินใจซื้อ รวมทั้งปัญหาสินค้าล้นตลาด แต่คาดว่า
  ปัจจัยดังกล่าวข้างต้นจะไม่มีผลกระทบต่อโครงการของบริษัทฯ มากนักเนื่องจากโครงการต่าง ๆ
  ของบริษัทฯ ตั้งอยู่ในทำเลที่ดี มีคุณภาพและตรงกับความต้องการของลูกค้า

  ตลาดที่อยู่อาศัยในภูมิภาคตะวันออก

  แนวโน้มธุรกิจโครงการบ้านเดี่ยวและทาวน์เฮ้าส์โดยภาพรวมในปี 2551 ในพื้นที่บ้านฉาง
  จังหวัดระยอง คาดว่าจะยังคงเติบโตอย่างค่อยเป็นค่อยไป โดยจะมีระดับการแข่งขันที่รุนแรง
  อยู่ต่อไป ในส่วนของผู้ประกอบการต่างพยายามปรับเปลี่ยนกลยุทธ์ทางการตลาด และ
  ช่องทางต่างๆ เพื่อแย่งชิงส่วนแบ่งทางการตลาด โดยเฉพาะกลยุทธ์ในการสร้างบ้านขายใน
  ราคาที่เหมาะสมและการสร้างบ้านเสร็จก่อนขายซึ่งเป็นการให้ความมั่นใจแก่ผู้ซื้อซึ่งได้เห็น
  สินค้าซึ่งจะเป็นตัวช่วยในการตัดสินใจซื้อของลูกค้าได้เร็วยิ่งขึ้น รวมทั้ง ในเดือนมีนาคม 2551
  รัฐบาลได้ออกมาตรการกระตุ้นเศรษฐกิจ โดยการลดค่าธรรมเนียมการโอน ลดภาษีธุรกิจเฉพาะ
  และลดค่าจดจำนอง สำหรับการทำธุรกรรมอสังหาริมทรัพย์ ซึ่งมาตรการดังกล่าว
  จะสามารถช่วยกระตุ้นตลาดได้

-   ปัจจัยแห่งความสำเร็จ โอกาส และการแข่งขันของบริษัท

  โครงการในกรุงเทพมหานครจะเน้นสถานที่ตั้งโครงการ การพัฒนาระบบสาธารณูปโภค
  และสภาพแวดล้อมภายในโครงการ เป็นจุดดึงดูดลูกค้าเป็นหลัก
  นอกเหนือจากการนำเสนอแบบบ้าน ห้องชุดที่ทันสมัย
  และมีพื้นที่ใช้สอยที่สอดคล้องกับความต้องการของผู้บริโภค ภายใต้ราคาที่ยุติธรรม
  โดยแรกเริ่มบริษัทฯเน้นกลุ่มลูกค้าเป้าหมายที่มีรายได้สูง ที่มีกำลังซื้อบ้านหรูมีระดับ

  ในขณะที่โครงการส่วนใหญ่ที่เกิดขึ้นในอำเภอบ้านฉางมักจะเป็นโครงการระดับกลาง
  มีกลุ่มลูกค้าเป้าหมายที่มีระดับรายได้ระดับไม่สูงมากนัก
  ดังนั้นรูปแบบโครงการจึงไม่เน้นการตกแต่งหรือมีสิ่งอำนวยความสะดวกภายในโครงการ
  และมักเป็นโครงการที่ดำเนินการในรูปแบบของเจ้าของคนเดียว สำหรับโครงการของบริษัทฯ
  จะเน้นการพัฒนาโครงการแบบครบวงจร และพรั่งพร้อมด้วยสิ่งอำนวยความสะดวกต่างๆ
  ภายในโครงการ เช่น สนามกอล์ฟ และศูนย์กีฬา เป็นต้น
  สำหรับภาวะการแข่งขันตลอดช่วงเวลาปี 2550 ที่ผ่านมาอยู่ในระดับค่อนข้างสูง
  แม้ว่าสภาวะเศรษฐกิจโดยรวมของประเทศจะเป็นตัวแปรสำคัญที่กระทบกับการขายของบริษัทฯ
  ในบางช่วง
  แต่ในระยะยาวโครงการพัฒนาในบริเวณพื้นที่ชายฝั่งทะเลตะวันออกยังคงมีศักยภาพทางธุรกิจที่ดี
  ความต้องการอสังหาริมทรัพย์ในราคาตั้งแต่ระดับปานกลางขึ้นไปยังคงมีอยู่พอสมควร

ข) การตลาดและภาวะการแข่งขันธุรกิจสนามกอล์ฟ

  ชายฝั่งทะเลตะวันออกเป็นบริเวณที่มีทั้งนักธุรกิจและนักท่องเที่ยวให้ความสนใจมาพักผ่อนทั้งในระยะสั้นและระยะยาว
  โครงการที่เกิดขึ้นจึงมีทั้งการก่อสร้างเป็นสนามกอล์ฟบริเวณเชิงเขา รีสอร์ท โรงแรม
  และอาคารชุดตลอดแนวชายฝั่งทะเล
  ทั้งนี้สภาพการแข่งขันของธุรกิจสนามกอล์ฟไม่รุนแรงนักเนื่องจากตลาดมีความต้องการมากพอสมควร
  โดยเฉพาะนักธุรกิจชาวต่างชาติ ทั้งชาวยุโรป อเมริกัน ญี่ปุ่น และเกาหลี
  รวมทั้งคนไทยที่เป็นนักเล่นกอล์ฟรุ่นใหม่ที่ให้ความสนใจกับการเล่นกอล์ฟมากขึ้น

  จากการที่สนามกอล์ฟของบริษัทฯอยู่ห่างจากนิคมอุตสาหกรรมมาบตาพุดเพียง 10 กิโลเมตร
  และเนื่องจากปัจจุบันมีชาวต่างประเทศมาลงทุนในเขตนิคมอุตสาหกรรมมากขึ้นในจังหวัดระยอง
  ดังนั้นจึงมีกลุ่มผู้บริหารระดับสูงและวิศวกรเข้ามาพักอาศัยในโครงการอีสเทอร์น สตาร์ คันทรีโฮม
  และโครงการแฮมเล็ทของบริษัท ซึ่งเป็นกลุ่มลูกค้าที่เข้ามาใช้บริการต่างๆ
  ของสนามกอล์ฟได้ตลอดเวลา ไม่ว่าจะเป็น อาคารสโมสร ทะเลเทียม สนามเทนนิส สระว่ายน้ำ
  และศูนย์กีฬา นอกจากนี้ยังมีชาวต่างประเทศได้ชักชวนลูกค้าหรือเพื่อนๆ จากบริเวณใกล้เคียง
  (พัทยาหรือศรีราชา) ไปเล่นกอล์ฟและใช้บริการด้านอาหารและเครื่องดื่มของสนามอีกด้วย

  ปัจจุบันมีสนามกอล์ฟที่ตั้งอยู่ในบริเวณพื้นที่ใกล้เคียงกับสนามกอล์ฟของบริษัทฯจำนวนทั้งสิ้นประมาณ
  6 สนาม โดยแบ่งเป็นสนามกอล์ฟที่ตั้งอยู่ในจังหวัดระยองจำนวน 5 สนาม และในจังหวัดชลบุรีอีก
  1 สนาม คือ

  1. เซ็นต์แอนดรูว์ - 18 หลุม กลุ่มลูกค้าเป้าหมาย คือ
  นักเล่นกอล์ฟระดับบนซึ่งส่วนใหญ่เป็นนักเล่นกอล์ฟจากกรุงเทพมหานคร
  และชาวต่างประเทศที่มาเล่นในช่วงฤดูท่องเที่ยว

  2. สนามอีสเทอร์นสตาร์ - 18 หลุม กลุ่มลูกค้าเป้าหมาย คือ
  นักเล่นกอล์ฟระดับกลางถึงระดับบน ซึ่งมีทั้งนักเล่นกอล์ฟ ในท้องถิ่นและกรุงเทพมหานคร
  รวมทั้งชาวต่างประเทศที่พักอาศัยในบริเวณ

  พัทยา มาบตาพุด ระยอง และชาวต่างประเทศที่มาเล่นในช่วงฤดูท่องเที่ยว

  3. สนามกรีนวัลเล่ย์ - 18 หลุม กลุ่มลูกค้าเป้าหมาย คือ
  นักเล่นกอล์ฟระดับกลางถึงระดับบนซึ่งมีทั้งนักเล่น กอล์ฟในท้องถิ่นและกรุงเทพมหานคร
  รวมทั้งชาวต่างประเทศที่มาเล่นในช่วงฤดูท่องเที่ยว

  4. สนามเกรทเลค - 18 หลุม กลุ่มลูกค้าเป้าหมาย คือ นักเล่นกอล์ฟระดับกลาง
  ซึ่งส่วนใหญ่เป็นนักเล่นกอล์ฟในท้องถิ่นและกรุงเทพมหานคร

  5. สนามดิอิมเมอร์รัล - 18 หลุม กลุ่มลูกค้าเป้าหมาย คือ นักเล่นกอล์ฟระดับกลาง
  ซึ่งส่วนใหญ่เป็นนักเล่นกอล์ฟใน ท้องถิ่นและกรุงเทพมหานคร

  6. สนามพลูตาหลวง - 36 หลุม
  กลุ่มลูกค้าเป้าหมายส่วนใหญ่เป็นนักเล่นกอล์ฟในท้องถิ่นและข้าราชการ

  ลูกค้าของธุรกิจสนามกอล์ฟ

  สนามกอล์ฟ อีสเทอร์น สตาร์ คันทรี คลับ แอนด์ รีสอร์ท ซึ่งดำเนินงานโดยบริษัท อีสเทอร์น
  สตาร์ รีสอร์ท จำกัด กลุ่มลูกค้าเป้าหมาย ได้แก่

-   นักเล่นกอล์ฟที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียง เช่น
    พัทยา และศรีราชา

-   นักท่องเที่ยวที่ประสงค์จะเล่นกอล์ฟหรือเข้ามาใช้บริการศูนย์ประชุมและศูนย์กีฬาของบริษัทฯ

-   ชาวต่างประเทศที่มาทำงานในประเทศไทย
    และกรุ๊ปทัวร์ที่เข้ามาเล่นกอล์ฟโดยจะเน้นตลาดชาวยุโรป ญี่ปุ่น เกาหลี

-   บริษัทต่าง ๆ
    ที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียงที่มีความประสงค์ใช้
    ห้องจัดเลี้ยงหรือการใช้สถานที่ประชุมสัมมนาต่าง ๆ

  บริษัทฯ ยังคงมีนโยบายการตลาดในการดำเนินธุรกิจสนามกอล์ฟของบริษัท อีสเทอร์น สตาร์
  รีสอร์ท จำกัด ด้วยการเน้นกลยุทธ์ให้สนามกอล์ฟมีบริการและสิ่งอำนวยความสะดวกต่างๆ
  แบบครบวงจรด้วย การใช้ทรัพยากรที่มีอยู่ในสนามกอล์ฟ อีสเทอร์น สตาร์ คันทรี คลับ แอนด์
  รีสอร์ท ให้เกิดประโยชน์สูงสุด บริษัทฯ จึงได้พัฒนาและบริหารสนามกอล์ฟ
  อาคารสโมสรและสิ่งอำนวยความสะดวกต่างๆ
  ให้เป็นศูนย์ประชุมรีสอร์ทที่เพรียบพร้อมด้วยสิ่งอำนวยความสะดวกด้านที่พักอาศัย สันทนาการ
  ความทันสมัยของเทคโนโลยีอุปกรณ์การประชุม

  ในส่วนของการบริหารงานสนามกอล์ฟนั้น บริษัทฯ มีนโยบายเน้นการดูแลรักษาสภาพสนาม
  อาคารสโมสร และส่วนบริการต่าง
  ๆให้มีคุณภาพในระดับสูงเพื่อให้เป็นที่ชื่นชอบของนักกอล์ฟที่ให้ความสำคัญกับการใช้บริการสนามที่ดีทำให้สนามกอล์ฟของบริษัทฯ
  ถูกเลือกใช้เป็นสถานที่สันทนาการของชมรมกอล์ฟต่างๆอยู่เสมอ โดยเฉพาะอย่างยิ่ง
  การจัดการแข่งขันกอล์ฟการกุศลซึ่งบริษัทฯได้บรรจุกอล์ฟการกุศลเข้าเป็นแผนงานประจำปีของบริษัทฯ
  เรื่อยมา เช่น การจัดการแข่งขันกอล์ฟการกุศลเพื่อองค์การยูนิเซฟ
  ซึ่งเป็นกิจกรรมต่อเนื่องที่บริษัทฯ
  ได้จัดติดต่อกันมาเป็นประจำทุกปีโดยกิจกรรมดังกล่าวถือว่าเป็นกิจกรรมที่คืนกำไรให้กับสังคม

-   ปัจจัยแห่งความสำเร็จของสนามกอล์ฟอีสเทอร์น สตาร์ คันทรี คลับ แอนด์ รีสอร์ท

  ความพร้อมของตัวสนามระดับมาตรฐานสากลพร้อมอาคารสโมสรและสิ่งอำนวยความสะดวกต่าง ๆ
  โดยบริษัทฯ ได้เอาใจใส่ดูแล บำรุงรักษาสนาม อาคารสโมสร และสิ่งอำนวยความสะดวกต่าง ๆ
  ให้อยู่ในสภาพที่ดีและพร้อมให้บริการแก่ลูกค้าอยู่เสมอ สถานที่ตั้งไม่ไกลจากพัทยา
  และนิคมอุตสาหกรรมในเขตพื้นที่จังหวัดระยอง และชลบุรี
  จึงทำให้มีลูกค้าต่างประเทศและผู้บริหารในกิจการอุตสาหกรรมต่างๆ มาใช้บริการเป็นจำนวนมาก
  ทั้งเล่นกอล์ฟ และใช้สนามไดร์ฟกอล์ฟในตอนกลางคืนระดับราคากรีนฟีที่แข่งขันได้กับสนามอื่นๆ
  จากคำบอกกล่าวของลูกค้าปากต่อปากในความสมบูรณ์ของสนามและการบริการที่ครบวงจร
  ทำให้มีจำนวนนักกอล์ฟมาใช้บริการสนามกอล์ฟของบริษัทฯ เพิ่มมากขึ้น
  การให้บริการที่ดีแก่ลูกค้าผู้ใช้บริการจากพนักงานที่มีคุณภาพ

-   แนวโน้มอุตสาหกรรมและสภาพการแข่งขัน

  สำหรับภาวะการแข่งขันของธุรกิจสนามกอล์ฟโดยรวมยังมีแนวโน้มใกล้เคียงกับช่วงที่ผ่านมา
  โดยการลงทุนสร้างสนามกอล์ฟโครงการใหม่ๆ ยังมีอยู่น้อย
  การซื้อขายสิทธิสมาชิกสนามกอล์ฟแม้จะกระเตื้องขึ้นบ้างแต่ก็ไม่คึกคักเท่าในช่วงก่อนภาวะวิกฤติเศรษฐกิจ
  ผู้ที่ซื้อสิทธิสมาชิกสนามกอล์ฟในปัจจุบันไม่ได้หวังซื้อเพื่อเก็งกำไร
  ส่วนใหญ่เป็นผู้ที่นิยมกีฬากอล์ฟที่ซื้อสิทธิสมาชิกไว้เพื่อใช้บริการเองหรือใช้สมาชิกภายในครอบครัวมาใช้บริการ

  สนามกอล์ฟที่เปิดให้บริการอยู่ประมาณ 200
  แห่งในปัจจุบันนั้นมีเพียงไม่กี่แห่งที่มีลูกค้าเข้าไปใช้บริการกันอย่างหนาแน่น
  ส่วนใหญ่เป็นสนามกอล์ฟที่ได้มาตรฐานสากล และมีการบำรุงรักษาให้มีสภาพดีไว้
  ซึ่งกระจายอยู่ในเขตกรุงเทพมหานครและปริมณฑล รวมทั้งตามเมืองท่องเที่ยวสำคัญๆ อาทิ
  สามพราน ชะอำ หัวหิน พัทยา ปากช่อง กาญจนบุรี และภูเก็ต เป็นต้น
  สนามกอล์ฟเหล่านี้จะมีตลาดรองรับทั้งกลุ่มนักกอล์ฟคนไทยและนักกอล์ฟต่างชาติ

  ในส่วนของตลาดนักกอล์ฟต่างชาตินั้นขยายตัวอย่างรวดเร็วในช่วง 2-3
  ปีที่ผ่านมาและมีบทบาทสำคัญในการช่วยกระตุ้นบรรยากาศของสนามกอล์ฟในเมืองไทยให้คึกคักขึ้นมาอีกครั้งหลังจากที่ซบเซาติดต่อกันมาหลายปี
  ทั้งนี้เป็นผลเนื่องจากความพร้อมและจุดเด่นในด้านต่างๆ ของสนามกอล์ฟในประเทศไทยที่มีอยู่กว่า
  200 แห่งทั่วประเทศ
  รวมทั้งได้รับการสนับสนุนจากภาครัฐโดยการท่องเที่ยวแห่งประเทศไทยได้มีนโยบายส่งเสริมตลาดทัวร์กอล์ฟในต่างประเทศอย่างจริงจังและกว้างขวาง
  ทำให้ตลาดทัวร์กอล์ฟขยายตัวกว้างขวางขึ้น
  และมีการกระจายนักกอล์ฟไปสู่สนามกอล์ฟในพื้นที่ต่างๆ มากขึ้น และคาดว่าในปี 2551
  จะยังมีนักกอล์ฟจากประเทศต่างๆ เดินทางมายังประเทศไทยเพิ่มมากขึ้น

-   สถานภาพในการแข่งขัน

  เนื่องจากนักกอล์ฟส่วนใหญ่จะไม่เล่นกอล์ฟเพียงแห่งเดียว
  โดยในการตัดสินใจเลือกจากคุณภาพของสนาม การบริการ และราคากรีนฟีเป็นหลัก สนามกอล์ฟ
  อีสเทอร์น สตาร์ คันทรี คลับ แอนด์ รีสอร์ท เป็นสนามกอล์ฟระดับมาตรฐานสากล ขนาด 18
  หลุมอยู่ในสถานะที่สามารถแข่งขันได้กับสนามอื่นๆ ในบริเวณชายฝั่งทะเลตะวันออก
  โดยเน้นการทำให้นักกอล์ฟได้รับความพึงพอใจ เพื่อกลับมาใช้บริการซ้ำอีกอย่างสม่ำเสมอ

-   การตลาดและภาวะการแข่งขันธุรกิจให้เช่าอสังหาริมทรัพย์

  ที่พักอาศัยระดับหรูให้เช่าที่เหมาะสมกับผู้เช่าที่ต้องการที่พักอาศัยขนาด 3-4 ห้องนอน
  โดยเฉพาะในบริเวณนิคมอุตสาหกรรมมาบตาพุดมีอยู่น้อยราย บริษัทฯจึงมีกลุ่มลูกค้าที่ชัดเจน
  และในการเลือกที่พักอาศัยของผู้บริหารระดับสูงย่อมเน้นคุณภาพชีวิต ความสะดวกสบาย
  และความปลอดภัย ซึ่งสามารถพบได้ในโครงการซีสตาร์
  ประกอบกับกีฬากอล์ฟเป็นที่นิยมบริษัทฯจึงได้ทำการตลาดให้ผู้อาศัยสามารถใช้บริการสนามกอล์ฟ
  อีสเทอร์น สตาร์ คันทรี คลับ แอนด์ รีสอร์ท ได้ในราคาพิเศษ
  ซึ่งถือเป็นจุดแข็งทางการตลาดที่จะดึงดูดลูกค้าชาวต่างประเทศได้มากยิ่งขึ้น

-   ปัจจัยแห่งความสำเร็จของธุรกิจให้เช่าอสังหาริมทรัพย์

  1. เป็นที่พักอาศัยระดับหรูที่พร้อมเข้าอยู่อาศัยได้ทันที ซึ่งประกอบด้วย เฟอร์นิเจอร์และ
  ของใช้ในครัวเรือนที่มีคุณภาพ และ Life Style ที่โดดเด่น
  ซึ่งเสริมความรู้สึกของการเป็นที่พักอาศัยที่มีระดับ

  2. สถานที่ตั้งของอพาร์ทเม้นท์ และบ้านเดี่ยวซึ่งตั้งอยู่บริเวณเดียวกันกับสนามกอล์ฟ อีสเทอร์น
  สตาร์ คันทรี คลับ แอนด์ รีสอร์ท จึงเต็มไปด้วยบรรยากาศของพื้นที่สีเขียวที่ให้ความร่มรื่น
  และทัศนียภาพที่สวยงามอย่างเป็นธรรมชาติ และเนื่องจากสนามกอล์ฟ มีศูนย์กีฬา และสิ่งอำนวย
  ความสะดวกอื่นๆ ทำให้ผู้พักอาศัยสามารถใช้บริการดังกล่าวได้

  3. มีพื้นที่ใช้ประโยชน์ภายในมาก โดยบ้านมีพื้นที่ใช้สอยเฉลี่ย 220-320 ตรม.
  และอพาร์ทเม้นท์มีพื้นที่ใช้สอย 208-260 ตรม.
  ซึ่งเหมาะสมกับกลุ่มเป้าหมายของบริษัทที่เป็นผู้บริหารระดับสูงชาวต่างประเทศ
  ซึ่งมักต้องการที่อยู่อาศัยที่กว้างขวางสำหรับสมาชิกในครอบครัว

  4. สถานที่ตั้ง 1.5 กม. จากถนนสุขุมวิท และ 10 กม.
  จากนิคมอุตสาหกรรมมาบตาพุดซึ่งเป็นกลุ่มลูกค้าเป้าหมาย จึงสะดวกและรวดเร็ว

  3.3 การจัดหาผลิตภัณฑ์เพื่อจำหน่าย

1)  ลักษณะการจัดให้ได้มาซึ่งผลิตภัณฑ์

-   กำลังการผลิต และปริมาณการผลิต

  โครงการในกรุงเทพมหานครและที่อำเภอบ้านฉาง จังหวัดระยองบริษัทฯ
  จะใช้วิธีจ้างผู้รับเหมาในพื้นที่ซึ่งมีอยู่หลายรายเป็นผู้ดำเนินการก่อสร้างบ้านให้กับบริษัทฯ
  โดยการทำสัญญาจ้างเหมาก่อสร้างรวมราคาค่าแรงงานและค่าวัสดุก่อสร้าง จึงทำให้บริษัทฯ
  ไม่มีปัญหาในด้านการผลิตแต่อย่างใด โดยโครงการในกรุงเทพมหานครบริษัทฯ
  ได้ว่าจ้างบริษัทภายนอกที่มีความเชี่ยวชาญและมีประสบการณ์ในการควบคุมงานก่อสร้างเป็นผู้ควบคุมงานก่อสร้างให้ได้คุณภาพและรูปแบบตามที่บริษัทฯ
  กำหนด

  สำหรับโครงการที่อำเภอบ้านฉาง จังหวัดระยอง
  บริษัทมีพนักงานเป็นวิศวกรเป็นผู้ควบคุมการก่อสร้างของผู้รับเหมาให้ได้คุณภาพและรูปแบบตามที่บริษัทฯ
  กำหนด

-   วัตถุดิบและผู้จำหน่ายวัตถุดิบ

  เนื่องจากบริษัทฯ ไม่มีบุคลากรก่อสร้างเป็นของตนเอง
  แต่จะว่าจ้างผู้รับเหมาจากภายนอกเข้ามาดำเนินการก่อสร้างให้ได้ตามแผนงานของบริษัทฯ
  โดยบริษัทฯ
  จะกำหนดราคาว่าจ้างปลูกสร้างรวมราคาวัสดุและค่าแรงซึ่งเป็นวัสดุมาตรฐานสำหรับแต่ละโครงการซึ่งจะแตกต่างตามกลุ่มลูกค้า

  นโยบายการผลิต (ขั้นตอนการพัฒนาโครงการ)

1. จัดซื้อที่ดิน

  บริษัทฯ มีนโยบายในการพัฒนาโครงการอสังหาริมทรัพย์ในเขตกรุงเทพมหานคร
  และปริมณฑลและบริเวณพื้นที่ชายฝั่งทะเลตะวันออกโดยเฉพาะที่อำเภอบ้านฉาง จังหวัดระยอง
  อย่างไรก็ตาม
  หากมีที่ดินที่เหมาะสมและสามารถพัฒนาในเชิงพาณิชย์ได้อย่างเหมาะสมกับนโยบายการดำเนินธุรกิจของบริษัทฯ
  บริษัทฯ ก็จะจัดซื้อที่ดินสำหรับการพัฒนาโครงการต่อไปเช่นกัน ซึ่งบริษัทฯ
  ได้เล็งเห็นถึงโอกาสในขยายการลงทุนในพัฒนาโครงการอสังหาริมทรัพย์ในกรุงเทพมหานครและปริมณฑลที่มีอัตราการขยายตัวของตลาดที่พักอาศัยเพิ่มสูงขึ้น

  ทั้งนี้ บริษัทฯ มีปัจจัยในการพิจารณาซื้อที่ดินของบริษัทฯ สรุปได้ดังนี้

  1. สภาพทั่วไปของที่ดิน เช่น สถานที่ตั้ง การคมนาคม ลักษณะการใช้ที่ดินข้างเคียง

  2. ขนาด รูปร่าง และประเภทเอกสารสิทธิ์ของที่ดิน (โฉนดหรือน.ส.3)

  3. ลักษณะของที่ดินข้างเคียง สภาพภูมิประเทศ การระบายน้ำ และสาธารณูปโภคที่ เข้าถึงที่ดิน

  4. พิจารณาว่าที่ดินอยู่ในเขตอะไร เช่น เขตอุตสาหกรรม เขตที่พักอาศัย เขตกสิกรรม

  5. แนวโน้มการเจริญเติบโตทางเศรษฐกิจของที่ดินดังกล่าวในอนาคต

  จากการพิจารณาปัจจัยข้างต้น บริษัทฯ จะนำมาประเมินอุปสงค์ อุปทาน ประเภทของ
  โครงการที่จะพัฒนาบนที่ดินนั้นๆ
  และประเมินราคาต้นทุนที่เหมาะสมเพื่อใช้ในการเจรจาต่อรองซื้อที่ดิน

2. ศึกษาความเป็นไปได้ของโครงการ

จากที่ดินที่บริษัทฯ มีอยู่และข้อมูลขั้นต้นของที่ดินดังกล่าว บริษัทฯ จะนำมาวิเคราะห์ความ
เป็นไปได้ของการพัฒนาโครงการ ได้แก่

  1. การวิเคราะห์ความเป็นไปได้ทางการตลาด ได้แก่ การแบ่งกลุ่มลูกค้า
  การศึกษาขนาดของตลาด สภาวะการแข่งขัน และแนวโน้มของตลาดในอนาคต
  เพื่อให้ได้มาถึงชนิดของสินค้าและระดับราคาที่เหมาะสม ประมาณการยอดขาย
  และข้อมูลพื้นฐานในการกำหนดส่วนผสมทางการตลาดที่เหมาะสม

  2. การวิเคราะห์ทางด้านเทคนิค
  เพื่อกำหนดลักษณะของโครงการโดยจะออกแบบให้สอดคล้องกับความต้องการของตลาด
  จุดเด่นที่ต้องการของโครงการ และลักษณะการใช้งาน รวมทั้งประเมินต้นทุนค่าก่อสร้าง
  และวางแผนการก่อสร้าง

  3. การวิเคราะห์ความเป็นไปได้ทางด้านการเงินของโครงการจากข้อมูลในข้อ (1) และ (2)
  เพื่อหาอัตราผลตอบแทนจากการลงทุนว่าเหมาะสมแก่การลงทุนหรือไม่

3. พัฒนาโครงการ

  การพัฒนาโครงการ บริษัทฯ
  จะตัดตอนว่าจ้างผู้รับเหมาให้เป็นผู้ดำเนินการก่อสร้างให้โดยการทำสัญญาจ้างเหมาก่อสร้าง
  ซึ่งผู้รับเหมาจะรับผิดชอบทั้งด้านการก่อสร้าง การจัดหาวัสดุในการก่อสร้าง และแรงงานด้วย
  โดยบริษัทฯ จะพิจารณาเชิญผู้รับเหมาที่มีประสบการณ์ ผลงาน คุณภาพ เทคโนโลยี
  และบุคลากรที่เชื่อถือได้เข้ามาทำการเสนอราคา ซึ่งโดยทั่วไปแล้วบริษัทฯ
  จะกำหนดให้มีผู้รับเหมาเข้าเสนอราคาไม่ต่ำกว่า 3 รายต่อโครงการ การประมูลจะเป็นลักษณะ
  Closed Bid โดยบริษัทฯจะมีคณะกรรมการเปิดซองประมูล
  และนำเสนอต่อคณะกรรมการบริหารเพื่อพิจารณาเลือกผู้รับเหมาที่เหมาะสม

-   ผลของฤดูกาลที่กระทบต่อการดำเนินธุรกิจ

  ลักษณะของการดำเนินงานของบริษัทฯไม่มีฤดูกาล
  แต่ในช่วงฤดูฝนอาจทำให้การก่อสร้างโครงการมีอุปสรรคบ้าง อย่างไรก็ตาม
  การวางแผนกำหนดตารางเวลาการดำเนินงานโครงการเพื่อเสนอต่อลูกค้านั้น
  ฝ่ายบริหารได้คำนึงถึงปัจจัยนี้แล้ว ดังนั้น ฤดูฝนจึงไม่มีผลกระทบอย่างมีนัยสำคัญต่อการดำเนินงาน

  ข) ผลกระทบต่อสิ่งแวดล้อม

  สำหรับการพัฒนาโครงการและขออนุญาตจัดสรรที่ดินบริษัทฯ
  ต้องปฏิบัติตามกฎระเบียบขององค์กรกำกับดูแลที่เกี่ยวข้องกับกฎหมายการจัดสรรที่ดิน
  ซึ่งได้คำนึงถึงผลกระทบต่อสิ่งแวดล้อมหากโครงการนั้น ๆ มีข้อกำหนดให้จัดทำและที่ผ่านมาบริษัทฯ
  ยังไม่เคยมีข้อพิพาททางกฎหมายในเรื่องสิ่งแวดล้อม ปัจจุบันโครงการในกรุงเทพมหานคร ได้แก่
  โครงการ The Star Estate @ Rama III และโครงการ The Star Estate @
  Narathiwas
  ได้รับการอนุมัติจากสำนักงานนโยบายและแผนทรัพยากรธรรมชาติและสิ่งแวดล้อมในเรื่องผลกระทบสิ่งแวดล้อม
  ทั้งนี้ บริษัทฯ
  ให้ความสำคัญในการหามาตรการป้องกันและแก้ไขสิ่งที่จะเป็นผลกระทบต่อสิ่งแวดล้อมไม่ว่าจะเป็นเรื่อง
  สภาพภูมิประเทศ ดิน อากาศและเสียง น้ำผิวดิน การคมนาคมขนส่ง การกำจัดขยะมูลฝอย
  การระบายน้ำ เป็นต้น

  3.4 งานที่ยังไม่ได้ส่งมอบ

  เนื่องจากบริษัทฯ
  จะโอนกรรมสิทธิ์เมื่อลูกค้าชำระเงินครบถ้วนและก่อสร้างเสร็จเรียบร้อยพร้อมเข้าอยู่และบางโครงการบริษัทสร้างบ้านเสร็จก่อนขายและรับรู้รายได้เมื่อมีการส่งมอบบ้าน
  ณ วันที่ 31 ธันวาคม 2550 บริษัทฯ
  มีงานที่ได้รับชำระเงินดาวน์ค่าที่ดินครบและรับรู้เป็นรายได้รอการส่งมอบจำนวน 43 แปลง
  คิดเป็นมูลค่า 391.62 ล้านบาท